Diari Oficial de la Generalitat Valenciana


Sumari del DOGV 2988, del 09-05-1997 (1997/7326)

ORDRE de 21 de març de 1997, de la Conselleria d'Economia, Hisenda i Administració Pública, per la qual es modifica la Comissió d'Admissió a les proves dels cursos d'adaptació del règim jurídic de determinat personal laboral fix de la Generalitat Valenciana a la naturalesa dels llocs que ocupen, constituïda per l'Ordre de 18 de desembre de 1996 de la Conselleria de Presidència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2988

Data del DOGV
:   09-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7326


Data del document
:   21-04-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 21 de març de 1997, de la Conselleria d'Economia, Hisenda i Administració Pública, per la qual es modifica la Comissió d'Admissió a les proves dels cursos d'adaptació del règim jurídic de determinat personal laboral fix de la Generalitat Valenciana a la naturalesa dels llocs que ocupen, constituïda per l'Ordre de 18 de desembre de 1996 de la Conselleria de Presidència.
  
La reforma en l'estructura de l'administració del Consell de la Generalitat Valenciana, derivada del Decret 25/1997, de 22 de febrer, del Govern Valencià, ha suposat algunes variacions quant a l'adscripció dels membres de la Comissió d'Admissió a les proves dels cursos d'adaptació del règim jurídic de determinat personal laboral fix de la Generalitat Valenciana a la naturalesa dels llocs que ocupen, la qual cosa fa necessari modificar l'Ordre de 18 de desembre de 1996, de la Conselleria de Presidència, pel que fa a la composició d'aquesta Comissió.
  
  
Per això, i en virtut de les competències atribuïdes al meu càrrec per l'article 35 de la Llei 5/1983, de 30 de desembre, del Govern Valencià, i de l'article 2 del Decret 28/1997, de 26 de febrer, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública,
  
  
ORDENE
  
  
Modificar la Base 8 de l'Ordre de 18 de desembre de 1996 de la Conselleria de Presidència, en el sentit que la Comissió d'Admissió a les proves estarà presidida pel director general de la Funció Pública o persona en qui delegue, i estarà constituïda pels membres següents:
  
- La cap del Servei Jurídic de la Conselleria d'Economia, Hisenda i Administració Pública o persona en qui delegue.
  
- El cap d'àrea de la Funció Pública o persona en qui delegue.
  
  
- El cap del Servei de Selecció i Provisió de la Direcció General de la Funció Pública o persona en qui delegue.
  
- La cap del Servei de Gestió de Personal de la Direcció General de la Funció Pública o persona en qui delegue.
  
En representació dels sindicats:
  
- Un representant d'UGT.
  
- Un representant de CC OO.
  
- Un representant de CSI-CSIF.
  
- Un representant de CEMSATSE.
  
Tots ells, al seu torn, podran delegar la representació del seu sindicat respectiu.
  
  
València, 21 de març de 1997
  
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ